ROMÂNIA

JUDEŢUL BISTRIŢA-NĂSĂUD

CONSILIUL JUDEŢEAN
HOTĂRÂRE

privind aprobarea Regulamentului de organizare și funcționare al Serviciului public de salubrizare, respectiv Activităţile de Management și Operare ale Centrului de Management Integrat al Deșeurilor Tărpiu, Județul Bistrița-Năsăud – serviciu înfiinţat de către Consiliul Judeţean Bistriţa-Năsăud

Consiliul Judeţean Bistriţa-Năsăud, întrunit în şedinţă ordinară, în prezenţa președintelui și a 28 consilieri judeţeni:


Având în vedere:

· expunerea de motive nr. III/563/13.01.2016 a Vicepreşedintelui Consiliului Judeţean Bistriţa-Năsăud; 

· raportul comun nr. 577/13.01.2016 al Direcţiei tehnice, investiţii, lucrări publice şi Direcţiei administraţie locală din cadrul Consiliului Judeţean Bistrița-Năsăud;
· adresa  nr. 1624/24.09.2015 a Asociaţiei de Dezvoltare Intercomunitară pentru Gestionarea Integrată a Deșeurilor Municipale în Județul Bistrița-Năsăud, înregistrată la Consiliul Judeţean Bistriţa-Năsăud cu nr. 15082/24.09.2015;
· adresa nr. 1862/24.11.2015 a Asociaţiei de Dezvoltare Intercomunitară pentru Gestionarea Integrată a Deșeurilor Municipale în Județul Bistrița-Năsăud, înregistrată la Consiliul Judeţean Bistriţa-Năsăud cu nr. IV/19423/26.11.2015;
· prevederile art. 129 din Regulamentul-cadru al serviciului de salubrizare al localităţilor - ANEXA 1 a Ordinului Autorității Naționale de Reglementare pentru Serviciile Comunitare de Utilități Publice nr. 82/2015 privind aprobarea Regulamentului-cadru al serviciului de salubrizare a localităţilor;
· prevederile Proiectului „Sistem de management integrat al deşeurilor solide în judeţul Bistriţa-Năsăud”  Nr. CCI 2007 RO 161 PR 013 cu nr. de înregistrare în SMIS-CSNR 1385, aprobat prin Contractul de finanţare nr. 80504/25.05.2009, cu modificările şi completările ulterioare, încheiat între Ministerul Mediului şi Consiliul Judeţean Bistriţa-Năsăud;

· prevederile art. 6, alin. (1), lit. h), art. 8, art. 12, alin. (3), art. 17, alin. (4) şi art. 24, alin. (2) din Legea nr. 101/2006 – Legea serviciului de salubrizare a localităților, republicată, cu modificările şi completările ulterioare;
· prevederile art. 8, alin. (3), lit. i) şi art. 22 alin. (4) din Legea 51/2006 -  Legea serviciilor comunitare de utilități publice, republicată, cu modificările şi completările ulterioare;

· prevederile Legii nr. 249/2015 privind modalitatea de gestionare a ambalajelor şi deşeurilor din ambalaje;
· prevederile Hotărârii Consiliului Judeţean Bistriţa-Năsăud nr. 41/31.10.2011 privind înfiinţarea şi organizarea activităţii  de Salubrizare, respectiv de Management şi Operare a Centrului de Management Integrat al Deşeurilor Tărpiu, Judeţul Bistriţa-Năsăud; 

· prevederile art. 19, alin. (6) şi art. 62, alin. (2) ale Contractului de Concesiune nr. 34 din 04.01.2013 privind delegarea prin concesiune a Serviciului public de management şi operare a Centrului de Management Integrat al Deşeurilor Tărpiu, judeţul Bistriţa-Năsăud, încheiat între Județul Bistrița-Năsăud și „S.C. Vitalia Servicii pentru Mediu Tratarea Deşeurilor S.R.L. Boldeşti-Scăieni”;
· prevederile art. 7 din Legea nr. 52/2003 privind transparenţa decizională în administraţia publică, republicată;

· procesul-verbal nr. IBa/16261/1/25.11.2015 al Serviciului administrație și relații publice privind transparența decizională;
· raportul nr. IBa/1354/27.01.2016 al Comisiei de administrație;
· raportul nr. IBa/1357/27.01.2016 al Comisiei de urbanism.
În temeiul prevederilor art. 91 alin. (1) lit. d), alin. (5) lit. a) punctul 13, art. 97 şi art. 115 alin. (1) lit. c) din Legea nr. 215/2001 privind administraţia publică locală, republicată, cu modificările şi completările ulterioare,

HOTĂRĂŞTE:


Art.1.  (1)  Se aprobă Regulamentul de organizare și funcționare al Serviciului public de salubrizare, respectiv Activităţile de Management și Operare ale Centrului de Management Integrat al Deșeurilor Tărpiu, Județul Bistrița-Năsăud – serviciu înfiinţat de către Consiliul Judeţean Bistriţa-Năsăud, denumit în continuare Regulament, conform  Anexei care face parte integrantă din prezenta hotărâre.
        (2) Se aprobă modificarea Contractului de Concesiune nr. 34 din 04.01.2013 privind delegarea prin concesiune a Serviciului public de management şi operare a Centrului de Management Integrat al Deşeurilor Tărpiu, judeţul Bistriţa-Năsăud, încheiat între Județul Bistrița-Năsăud și S.C. Vitalia Servicii pentru Mediu Tratarea Deşeurilor S.R.L. Boldeşti-Scăieni, prin act adițional, conform prevederilor alin. (1) din prezenta hotărâre. 
        (3) Se abrogă Anexa nr. 1 la Hotărârea Consiliului Judeţean Bistriţa-Năsăud nr. 41/31.10.2011 privind înfiinţarea şi organizarea activităţii de Salubrizare, respectiv de Management şi Operare a Centrului de Management Integrat al Deşeurilor Tărpiu, Judeţul Bistriţa-Năsăud.
Art.2. Prezenta hotărâre a fost adoptată  cu un număr de 28 voturi ”pentru”.


Art.3. Cu ducere la îndeplinire a prevederilor prezentei hotărâri se încredinţează Direcţia tehnică, investiţii, lucrări publice din cadrul Consiliului Judeţean Bistriţa-Năsăud.
         Art.4.  Prezenta hotărâre se comunică de către Serviciul administraţie şi relaţii publice cu:

· Direcţia tehnică, investiţii, lucrări publice;

· Asociaţia de Dezvoltare Intercomunitară pentru Gestionarea Integrată a Deşeurilor Municipale în Judeţul Bistriţa-Năsăud;

· S.C. Vitalia Servicii pentru Mediu Tratarea Deşeurilor S.R.L. Boldeşti-Scăieni;
· Instituţia Prefectului judeţul Bistriţa-Năsăud.
PREŞEDINTE,
EMIL RADU MOLDOVAN

